kardosdrur/scandi-wiki huggingface dataset:
Ølholm

Ølholm er en by i Østjylland med , beliggende 4 km sydøst for Tørring, 26 km vest for Horsens og 17 km nordvest for Hedensted. Byen hører til Hedensted Kommune og ligger i Region Midtjylland.

Ølholm ligger i Langskov Sogn. Langskov Kirke ligger ensomt 1 km syd for byen. Nord for byen løber Gudenå gennem Ølholm Kær, der er en del af Natura 2000-område nr. 77 Uldum Kær, Tørring Kær og Ølholm Kær.

Faciliteter 
Ølholm Skole, SFO og Børnehave har ligget under samme tag siden 2014, hvor der blev bygget ny børnehave ved skolen. I den forbindelse fik man også bygget et nyt forsamlingshus. Der er 90 børn i skolen og 40-45 i børnehaven. Forsamlingshuset er godkendt til 149 personer og har service til 100 personer.

Langskovhallen fra 1990 er hjemsted for Ølholm Boldklub, men udlejes også til fester, udstillinger mv. Klubben tilbyder bl.a.
gymnastik, badminton, tennis, bordtennis, petanque samt fodbold, hvor klubben hvert år afholder et indefodboldstævne med over 200 hold.

Historie 
I Ølholm Kær er der fundet stolpehuller efter langhuse fra Bronze- og Jernalder.

Stationsbyen 
Ølholm fik i 1891 station på Horsens-Tørring Banen, der skiftede navn til Horsens Vestbaner i 1929, hvor banen blev forlænget til Thyregod og fik en sidebane fra Rask Mølle til Ejstrupholm. Horsens Vestbaner indstillede persontrafikken i 1957 og blev helt nedlagt i 1962. Stationsbygningen er bevaret på Banevænget 5, hvor der også står en af banens km-sten, der viser 24,5 (km fra Horsens).

I 1904 beskrives Ølholm og Langskov Kirke således: "I Sognet Langskov Kirke (noget uden for Ølholm), med Skole, Forsamlingshus (opf. 1891) og Sparekasse (opr. 1869...Antal af Konti 197), og Byen Ølholm (1429: Øthleholm), ved Landevejen, med Fattiggaard for Uldum-L. Kommune (Plads for 21 Lemmer), Købmandshdl., Kro, Jærnbane- og Telegrafst. (Hauge og Ølholm Stationsby);".

Noter

Eksterne kilder/henvisninger 

 Ølholm-portalen
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Hedensted Kommune
Neanderthal (album)

{{Infoboks album
  |Titel         = Neanderthal
  |Cover         = 
  |Coverstørrelse=
  |Kunstner      = Spleen United
  |Type          = studie
  |Indspillet    = 
  |Udgivet       = 2008
  |Spor          = 
  |Genre         = 
  |Længde        = 
  |Sprog         = Engelsk
  |Producer      = 
  |Lydtekniker   =
  |Mixing        =
  |Mastering     =
  |Udgiver       = Copenhagen Records
  |Musikere      = 
  |Anmeldelser   = 
 Soundvenue 
 GAFFA 
  |Hitlister     = 
  |Priser        = 
  |Grammypriser  =
  |Før           = Godspeed into the Mainstream(2005)
  |Nu            = Neanderthal(2008)
  |Efter         = School of Euphoria(2012)
  |Langtype      =
  |Kompileret af = 
  |Diverse       =
}}Neanderthal'' er det andet studiealbum af det danske band Spleen United.

Spor 
Disk I
 Suburbia (4:27)
 My Tribe (3:57)
 Failure 1977 (4:17)
 Heat (6:47)
 Everybody Wants Revenge (4:07)
 Dominator (3:56)
 66 (5:35)
 High Rise (3:10)
 My Tribe Part II (2:34)
 Under the Sun (7:12)
 My Jungle Heart (5:54)

Disk II
(Live fra MTV Spanking New Music Tour)
 Suburbia (5:03)
 She Falls in Love with Machines
 Dominator
 My Jungle Heart (6:45)
 My Tribe (4:36)

My Tribe
 6. My Tribe (Video) (4:11)
 7. My Tribe (Making The Video) (3:54)

Referencer 

Album fra Danmark
Faste Batteri

Faste Batteri var en militær installation på Islands Brygge på den nordlige del af Amager. Installationen blev bygget i 1765-1770, som øvested for forsvaret. Anlæggget var ikke en del af Københavns befæstning. På byggetidspunktet lå anlægget ved kysten. 

Anlægget blev revet ned i 1947, og kun en smule af volden og kanalen blev tilbage. Det øvrige blev enten opfyldt eller opgravet. I 1974 blev det fredet som fortidsminde. I forbindelse med metrobyggeriet i 2002 blev området gravet op og senere reetableret.

Referencer

Eksterne link 
 Info om Faste Batteri
 www.kobenhavnshistorie.dk 

Islands Brygge
Fredede militæranlæg i Danmark
Fredede bygninger, konstruktioner og anlæg i Københavns Kommune
Fæstningsanlæg i København
Fredede fortidsminder i Danmark
Havechampignon

Have-Champignon (Agaricus bisporus) er en almindelig svamp, der ofte benyttes som tilbehør i forarbejdede madvarer eller i salater. Den vokser vildt i Danmark, og er derudover langt den mest forhandlede dyrkede champignon. I handel og opskrifter kaldes de som oftest blot "champignoner", eventuelt "hvide" eller "brune" - der er tale om varianter af samme art. Portobello-svampe er ligeledes samme art, blot i et senere stadie.

Tilberedning 
Champignoner bliver mindre, når de steges, da de har et stort vandindhold. Det er udbredt at tilberede svampene i retter, stegt i smør serveret til pålæg og i særdeleshed leverpostej eller ved kogning med mælkeprodukter til sovse, med enkelte krydderier.

Mulig toksikologi 
Champignoner indeholder derivater af phenylhydrazin, der mistænkes for at være kræftfremkaldende. De indeholder dog ikke meget af stoffet, og stoffet svinder ind i mængde under tilberedning. Derfor anbefaler fødevarestyrrelsen at man ikke spiser rå champignon i større mængder, og vurderer at den gennemsnitlige danskers årlige brug på 2 kg årligt (2004) som moderat, men mængder højere end dette muligvis kan være skadelig, hvis phenylhydrazin viser sig at være kræftfremkaldende. Kræftens bekæmpelse beskriver stoffet som direkte kræftfremkaldende, men der syntes ikke at findes definitive studier, der kan be- eller afkræfte mistanken pr. 2021 eller i hvilket mængde stoffet måtte vise sig problematisk.

Referencer

Eksterne henvisninger

Spiselige svampe
Champignon-familien
Svampe i Danmark
Roger Cicero

Roger Marcel Cicero Cziczeo (født 6. juli 1970 i Berlin, død 24. marts 2016 i Hamborg) var en tysk jazz- og swingsanger. Han var søn af den rumænske jazzpianist Eugen Cicero. Han deltog ved Eurovision Song Contest 2007 med sangen Frauen regier'n die Welt for Tyskland og sangen blev nr. 19 i finalen. I marts 2016 døde han af en hjerneinfarkt, 45 år gammel.

Diskografi 
 2006: Männersachen
 2007: Beziehungsweise
 2009: Artgerecht
 2011: In diesem Moment
 2014: Was immer auch kommt
 2015: The Roger Cicero Jazz Experience
 2015: Cicero Sings Sinatra – Live in Hamburg

Referencer

Eksterne henvisninger 

 Officielle hjemmeside
 

Sangere fra Tyskland
Deltagere ved Eurovision Song Contest 2007
Tysklands Eurovision Song Contest-deltagere
Personer fra Berlin
Jake Delhomme

Jake Christopher Delhomme (født 10. januar 1975 i Breaux Bridge, Louisiana, USA) er en tidligere amerikansk footballspiller, der spillede i NFL som quarterback. Delhomme kom ind i ligaen i 1999, og spillede gennem sin karriere for New Orleans Saints, Carolina Panthers, Cleveland Browns og Houston Texans.

Delhomme var quarterback for det Carolina Panthers-hold der i 2004, efter et af de mest dramatiske playoff forløb i NFL's historie, spillede sig frem til Super Bowl XXXVIII. Her måtte man dog efter endnu en tæt kamp se sig besejret af New England Patriots.

En enkelt gang, i 2005, er Delhomme blevet udtaget til Pro Bowl, NFL's All Star-kamp.

Klubber 
 1999: Frankfurt Galaxy
 1999-2002: New Orleans Saints
 2003-2009: Carolina Panthers
 2010: Cleveland Browns
 2011: Houston Texans

Eksterne henvisninger 

 Spillerinfo

Amerikansk fodbold-spillere fra Louisiana
Amerikansk fodbold-spillere fra New Orleans Saints
Amerikansk fodbold-spillere fra Carolina Panthers
Amerikansk fodbold-spillere fra Houston Texans
Amerikansk fodbold-spillere fra Cleveland Browns
Amerikansk fodbold-quarterbacks
Personer fra Louisiana
David Carr

David Carr (født 21. juli 1979 i Bakersfield, Californien, USA) er en amerikansk footballspiller, (quarterback), der i øjeblikket er free agent. Carr kom ind i ligaen i 2002, hvor det nyoprettede hold Houston Texans valgte ham som den allerførste spiller i årets NFL-draft. Han har også spillet for Carolina Panthers, New York Giants og San Francisco 49ers.

Klubber 
 2002-2006: Houston Texans
 2007: Carolina Panthers
 2008-2009: New York Giants
 2010: San Francisco 49ers
 2011-2012: New York Giants

Eksterne henvisninger 

 Spillerinfo 

Amerikansk fodbold-spillere fra Californien
Amerikansk fodbold-spillere fra Houston Texans
Amerikansk fodbold-spillere fra Carolina Panthers
Amerikansk fodbold-spillere fra New York Giants
Amerikansk fodbold-spillere fra San Francisco 49ers
Amerikansk fodbold-quarterbacks
Kösching

Kösching er en købstad (markt) i Landkreis Eichstätt i Regierungsbezirk Oberbayern i den tyske delstat Bayern. Den ligger nordøst for Ingolstadt. Kösching strækker sig over et areal på 5.562,32 ha. hvoraf 279 ha er bebygget; Kommunen har godt 8.00 indbyggere.

Markt Kösching består ud over byen Kösching af landsbyerne Kasing og Bettbrunn.

Nabokommuner og byer 
Lenting, Hepberg, Oberdolling, Großmehring, Ingolstadt
Sage Rosenfels

Sage J. Rosenfels (født 6. marts 1978 i Maquoketa, Iowa, USA) er en tidligere amerikansk footballspiller, der spillede i NFL som quarterback.. Rosenfels spillede i ligaen fra 2001-2012, og repræsenterede blandt andet Miami Dolphins i fire sæsoner.

Klubber 
 Washington Redskins (2001)
 Miami Dolphins (2002–2005)
 Houston Texans (2006–2008)
 Minnesota Vikings (2009)
 New York Giants (2010–2011)
 Miami Dolphins (2011)
 Minnesota Vikings (2011–2012)

Eksterne henvisninger 
 Spillerinfo

Amerikansk fodbold-spillere fra Iowa
Amerikansk fodbold-spillere fra Miami Dolphins
Amerikansk fodbold-spillere fra Minnesota Vikings
Amerikansk fodbold-spillere fra New York Giants
Amerikansk fodbold-spillere fra Houston Texans
Amerikansk fodbold-spillere fra Washington Redskins
Amerikansk fodbold-quarterbacks
Chad Pennington

James Chadwick "Chad" Pennington (født 26. juni 1976 i Knoxville, Tennessee, USA) er en tidligere amerikansk footballspiller, der spillede i NFL som quarterback. Pennington kom ind i ligaen i år 2000, og tilbragte sine første otte sæsoner hos New York Jets. Efter at Jets i 2008 skrev kontrakt med stjerne-quarterbacken Brett Favre valgte Pennington dog at forlade klubben, og skiftede i stedet til Miami Dolphins, hvor han spillede frem til 2010.

Klubber 
 2000-2007: New York Jets
 2008-2010: Miami Dolphins

Eksterne henvisninger 

 Spillerinfo

Amerikansk fodbold-spillere fra Tennessee
Amerikansk fodbold-spillere fra Miami Dolphins
Amerikansk fodbold-spillere fra New York Jets
Amerikansk fodbold-quarterbacks
Lenting

Lenting er en kommune i Landkreis Eichstätt i Regierungsbezirk Oberbayern i den tyske delstat Bayern.

Geografi 
Lenting ligger i Planungsregion Ingolstadt ca. 5 km norøst for Ingolstadt. Ved Lenting er der omladningsplads for den Transalpinske olieledning (TAL :de:Transalpine_Ölleitung) .

Nabokommuner 
Kösching, Hepberg, Wettstetten, Ingolstadt
HypoVereinsbank

Bayerische Hypo- und Vereinsbank AG, ofte blot omtalt HypoVereinsbank og forkortet HVB er den andenstørste finansielle virksomhed i Tyskland og samtidig også den andenstørste erhversbank. Banken har siden 2005 været ejet af UniCredit SpA, og deltager sammen med Deutsche Bank, Dresdner Bank, Commerzbank og Deutsche Postbank i samarbejdet Cash Group.

Banken har sit hovedsæde i München, hovedstaden i delstaten Bayern, som udgør et af bankens store markeder. Banken har 25.000 ansatte og 8,5 mio. kunder.

Eksterne henvisninger 

 HypoVereinsbanks hjemmeside

Banker fra Tyskland
Marcus Trufant

Marcus Lavon Trufant (født 25. december 1980 i Tahoma, Washington, USA) er en tidligere amerikansk footballspiller, der spillede ti år i NFL som corner back for Seattle Seahawks. 

I 2007 blev Trufants præstationer belønnet med en udtagelse til Pro Bowl, ligaens All Star-kamp.

Klubber 
 2003-2012: Seattle Seahawks

Eksterne henvisninger 

Amerikansk fodbold-spillere fra Washington
Amerikansk fodbold-spillere fra Seattle Seahawks
Amerikansk fodbold-cornerbacks
Personer fra Tacoma
Mindelstetten

Mindelstetten er en kommune i Landkreis Eichstätt i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Pförring.

Geografi 
Mindelstetten ligger i Region Ingolstadt, i landskabet Hallertau (der er det største humleproducerende område i verden) på grænsen til Niederbayern.
Gennem Mindelstetten løber floden Dettenbach. Mindelstetten ligger mellem Bellerberg og Schellerberg.

Inddeling 
Der er følgende landsbyer og bebyggelser: Grashausen, Hiendorf, Hüttenhausen, Imbath, Mindelstetten, Offendorf, Stockau, Oberoffendorf, Weiher og Tettenagger.
Mörnsheim

Mörnsheim er en købstad (markt) i Landkreis Eichstätt i Regierungsbezirk Oberbayern i den tyske delstat Bayern.

Geografi 
Markt Mörnsheim ligger i Gailachtal. Floden Gailach løber gennem kommunen fra kilden i Mühlheim gennem det egentlige Markt Mörnsheim til dens udløb i Altmühl.

Mörnsheim grænser til regierungsbezirkene Mittelfranken og Schwaben. Dermed ligger den i skæringspunktet mellem territorierne for de 3 folkestammer som Bayern består af , Bayern, Franken og Schwaben.

Inddeling 
Kommune består ud over hovedbyen Mörnsheim, af landsbyerne Altendorf, Haunsfeld, Ensfeld, Mühlheim, Apfelthal og Lichtenberg.
Toy Story 2

Toy Story 2 er en animationsfilm fra 1999, som er efterfølgeren til Toy Story, en Disney-Pixar Film.

Til filmen blev der også lavet et computerspil kaldet Toy Story 2: Buzz Lightyear to the Rescue, der udkom samme år.

Handling 

I et forsøg på at redde sin ven, pivedyret Wheezy, falder cowboydukken Woody i hænderne på den skruppelløse legetøjsforhandler Al, der ønsker at sælge ham til et legetøjsmuseum i Japan. Muséet er villige til at betale for hele den klassiske Woody-legetøjsserie, som ud over Woody består af hans veninde Jessie, Guldgraveren Stinky Pete og hans hest, Bullseye.

Woodys venner, under ledelse af rum-actionfiguren Buzz Lightyear, vil dog gøre alt for at forhindre Woody i at blive sendt til Japan, og de indleder derfor en storstilet redningsaktion.

Medvirkende danske stemmer 
 Woody: Preben Kristensen
 Buzz Lightyear: Thomas Eje
 Jessie: Puk Scharbau
 Bodil: Ann Hjort
 Basse: Lasse Lunderskov
 Slinky: Peter Zhelder
 Hr. Potato Head: John Hahn-Petersen
 Guldgraveren Stinky Pete: Per Pallesen
 Rex: Anders Bircow
 Anders: Lukas Forchhammer
 Fru. Potato Head: Birthe Neumann
 Al: Amin Jensen
 Wheezy: Tonny Lambert
 Kejser Zurg: Nis Bank-Mikkelsen
 Sergent: Lars Thiesgaard
 Tour Guide Barbie: Anita Lerche
 Reparatøren: Niels Weyde
 Stavemaskine: Lars Thiesgaard
 Anders' mor: Michelle Bjørn-Andersen
Rumvæsen׃ Peter Røschke, Torben Sekov, Lars Thiesgaard
 Bullseye: Frank Welker
 Anne: Annevig Schelde Ebbe
 Barbier: Annette Heick
 Pige: Rosalinde Mynster
 Mor: Vibeke Hastrup
 George: Jens Jacob Tychsen
 Arbejder: Peter Røschke
I øvrigt medvirkende

 Pauline Rehné

Produktion

Modtagelse

Referencer

Eksterne henvisninger 
 

Amerikanske film fra 1999
Animationsfilm fra USA
Film fra Disney
Film fra Pixar
Engelsksprogede film
Solrød Landsby

Solrød er en landsby på Østsjælland med , beliggende i Solrød Kommune, Region Sjælland. I landsbyen finder man Solrød Kirke der stammer fra år 1200 og privatskolen Køge Bugt Privatskole, samt et landsbylaug.

Fra Solrød er der ca. 11 kilometer til Køge og ca. 16 til Roskilde.

Eksterne henvisninger 
 Solrød Kirke
 solrodlandsby.dk

Kilder
Blaagaard/KDAS

Blaagaard/KDAS var et lærerseminarium i Søborg, der opstod i 2008 i forbindelse med sammenlægningen af Københavns Dag- og Aftenseminarium og Blaagaard Seminarium. Fusionen var en del af professionshøjskolen UCC. I august 2016 flyttede personale og studerende til nye bygninger på Campus Carlsberg, hvor Professionshøjskolen UCC har samlet en lang række uddannelser.

Historie 
Blaagaard Seminarium fører sit navn tilbage til det lærerseminarium, der startede i hovedbygningen på Blågård på Nørrebro i 1791, men det flyttede til Jonstrup i 1808 og kom derved til at hedde Jonstrup Seminarium;  men dette blev nedlagt i 1990. 

Det nye Blaagaard har et senere grundlæggelsesår, idet højskolemanden Jeppe Tang startede det nye seminarium i 1859 i lejede lokaler i Blågårdsgade 14. I 1863 fik seminariet sin første nybygning, også i Blågårdsgade. Senere flyttede det til Ravnsborggade på Nørrebro, senere ud til Emdrup, så ind til Hindegades Skole i 1923 og i 1933 tilbage til Nørrebro til Kapelvejens Skole, hvor der var seminarium i den ene ende af bygningen og drengeskole i den anden ende. I 1963 flyttede seminariet til Mørkhøj Parkallé 5, Søborg.

Fra grundlæggelsen havde Blaagaard udelukkende været et mandeseminarium, men fra 1947 kunne også kvinder optages. I 1955 gik seminariet fra at være privatejet til at være selvejende institution. I 1984 blev seminariet sammenlagt med Statsseminariet på Emdrupborg, der havde ligget på det sted i Emdrup, hvor Blaagaard på et tidspunkt lå, og hvor også Danmarks Lærerhøjskole (nuværende Danmarks Pædagogiske Universitetsskole) havde til huse.

I 1992 blev det gamle Blaagaard Seminarium sammenlagt med Jonstrup Seminarium og i 2008 fulgte en fusion med Københavns Dag- og Aftenseminarium med navnet Læreruddannelsen Blågård/KDAS. I 2012 påbegyndtes et tæt samarbejde med Zahles Seminarium med henblik på den fusion med dette, der endeligt gennemførtes i august 2016.

Forstandere/rektorer 
 1859–1904 Jeppe Tang
 1904–1927 Niels Tang
 1927–1958 Valdemar Jørgensen
 1958–1984 Svend Henriksen
 1984–1996 Else Marie Sejer Larsen
 1996–2002 Laust Joen Jakobsen
 2002–2008 Mogens Cranil

I 2008 blev rektorstillingen nedlagt, og den daglige leder betegnes nu uddannelseschef. Tove Hvid blev udnævnt til denne stilling i 2008.

Kendte dimittender 
 1869 – Enevold Sørensen
 1900 – Jens Thamdrup
 1901 – Hjalmar Gammelgaard
 194_ – Ernst Bruun Olsen
 1961 – Keld Jørgensen
 1971 – Helle Degn
 1974 – Bjarne Reuter
 1998 – Rigmor Dam

Eksterne henvisninger 
 Seminariets hjemmeside 
 Jens Jensen: Historiske Efterretninger om det blaagaardjonstrupske Seminarium, 1841, https://bibliotek.dk/linkme.php?rec.id=820030-katalog%3A753246
 J. Boisen Schmidt: Til duelige skoleholderes dannelse – Jonstrup Statsseminarium 17909-1990, 1992, https://bibliotek.dk/linkme.php?rec.id=159027-lokalbibl%3A20081899
 Blaagaards Seminarium – Festskrift ved seminariets 75 års jubilæum, 1934, https://bibliotek.dk/linkme.php?rec.id=850330-katalog%3A000001681
 Blaagaard Seminarium 100 år – 1859 - 15. juni - 1959, 1959, https://bibliotek.dk/linkme.php?rec.id=800010-katalog%3A99122262428505763

Referencer  

Seminarier
Etableret i 1859
Nørrebro
Almindelig ulvefod

 
Almindelig Ulvefod (Lycopodium clavatum) er en ulvefodsplante, der i Danmark vokser f.eks. på heder eller skovlysninger. Plantens fine sporepulver anvendes inden for alternativ behandling og som heksemel.

Beskrivelse 
Alm. Ulvefod er en jordboende (ikke-epifytisk) karplante. Den sporebærende plante består af en jordstængel med trævlerødder og en overjordisk del, der har opstigende gaffeldelte stængler med talrige, tætsiddende, bittesmå bleggrønne blade i mange utydelige rækker. I toppen af visse skud sidder parvis de 2-3 cm lange gullige strobili på en lang, ligeledes gullig stilk med ganske få spredte blade.

Det meste af planten er over jorden, men fra den krybende jordstængel udgår små primitive hvidlige rødder.

Højde: 5-25 cm. Den krybende jordstængel kan blive indtil 100 cm.

Voksested 
Arten vokser på heder og i lysninger i plantager og skove – gerne i bakket terræn og på skrænter. Den findes hist og her i Jylland og på Bornholm – temmelig sjælden i resten af landet.

Alm. ulvefod er den mest udbredte art af Lycopodium – også i Danmark.

Anvendelse 
Planten anvendes i homøopatisk lægekunst, hvor den svage basiske gift fra stænglen anvendes imod en række symptomer.

Sporerne danner tilsammen et fint pulver, som i gamle dage blev brugt til at pudre børnenumser og piller.

I dag bruges sporerne til at beskytte malerier imod stød, men er bedst kendt for deres evne til at brænde, når de spredes i luften (heksemel). Sporerne er 27 µm (0,027 millimeter) i diameter, og de er i stand til at skabe en vandafvisente hinde.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ulvefod-familien
Planter i Danmark
Flerårige urter
Sonnerup Kirke

Sonnerup Kirke (også benævnt Kirke Sonnerup Kirke) er en kirke i landsbyen Kirke Sonnerup. Landsbyen og sognet ligger i Lejre Kommune.

Indtil Kommunalreformen i 2007 lå det i Bramsnæs Kommune, Voldborg Herred, Roskilde Amt.

Sonnerup Kirke er formentlig opført af en stormand fra Hvide-slægten i begyndelsen af 1100-tallet. Kirkeskibet er opført i romansk stil af frådsten fra de nærliggende forekomster ved Vintremøller. I 1400-tallet opførtes tre tagfag med krydshvælvinger, og der blev opført en forlængelse mod vest af munkesten. I 1500-tallet blev tårnet mod vest tilføjet, opført af munkesten.

I 1875 blev kirken restaureret og ombygget. Der blev foretaget en skalmuring med frådsten, nyt kor med apsis samt sydvendt våbenhus. Også kor og våbenhus blev opbygget af frådsten fra Vintremøller. Restaureringen blev bekostet af kirkens daværende ejer grev Scheel af Ryegaard.

Kirken overgik til selveje i 1909.

Eksterne kilder og henvisninger 
 Sonnerup Kirke hos KortTilKirken.dk
 Sonnerup Kirke i bogværket Danmarks Kirker (udg. af Nationalmuseet)

Kirker i Lejre Kommune
Kirker i Roskilde Stift
Kirker i Roskilde Amt
Tjekkoslovakiets våben

Tjekkoslovakiet benyttede flere våbener gennem sin historie, generelt med Bøhmens våben som det dominerende.

Første republik (1918-1938) og efterkrigstiden (1945-1961)

Tjekkoslovakiet under tysk besættelse/kontrol 1938-1945

Efter 1961

Efterfølgerstater

Elementer i Tjekkoslovakiets våben 

Tjekkoslovakiet
Rigsvåbener fra Europa
Italiens præsidenter

Italiens præsidenter er en liste over personer, der har besat embedet som Præsident for den Italienske Republik, siden Italien blev en republik i 1946, hvor en folkeafstemning afskaffede monarkiet:

 Enrico De Nicola (1946-48)
 Luigi Einaudi (1948-55)
 Giovanni Gronchi (1955-62)
 Antonio Segni (1962-64)
 Giuseppe Saragat (1964-71)
 Giovanni Leone (1971-78)
 Alessandro Pertini (1978-85)
 Francesco Cossiga (1985-92)
 Oscar Luigi Scalfaro (1992-1999)
 Carlo Azeglio Ciampi (1999-2006)
 Giorgio Napolitano (2006–2015)
 Sergio Mattarella (2015-)

Andet 
 Italienske præsidenter er valgt for syv år. Genvalg kan ske.
 Quirinalpaladset er præsidentens officielle residens.
 Efter sin embedstid bliver præsidenten automatisk livsvarigt medlem af det italienske senat.

Se også 
 Liste over Italiens premierministre

 
Præsidenter
 Præsidenter
Lister over præsidenter
Nassenfels

Nassenfels er en købstad (markt) i Landkreis Eichstätt i Regierungsbezirk Oberbayern i den tyske delstat Bayern. Den er administrationsby for Verwaltungsgemeinschaft Nassenfels, som også indbefatter kommunerne Adelschlag og Egweil.

Geografi 
Byen ligger 15 km vest for Ingolstadt, 9 km nord for Neuburg og 13 km syd for Eichstätt ved floden Schutter.

Inddeling 
Til Nassenfels landsbyerne Meilenhofen, Zell an der Speck, Speckmühle, Aumühle og Wolkertshofen med Wolkertshofener Mühle.

Eksterne henvisninger 

 Website der VG, Informationen zur Gem. Nassenfels
Hans Tausens Kirke

Der er to kirker med navnet Hans Tausens Kirke (opkaldt efter den danske reformator Hans Tausen):
 Hans Tausens Kirke (Københavns Kommune)
 Hans Tausens Kirke (Odense Kommune)